ddrg/super_eurlex huggingface dataset:
36.

konštatuje, že ekologické dane by v zásade mohli byť vhodným nástrojom na znižovanie emisií CO2. Upozorňuje však, že za určitých podmienok by mohli ohroziť konkurencieschopnosť niektorých podnikov, a oslobodením od týchto daní by sa postavenie takýchto podnikov mohlo posilniť. Treba však zamedziť tomu, aby sa stanovovali výnimky, ktoré by viedli k narušeniu hospodárskej súťaže medzi štátmi alebo regiónmi, a to predovšetkým ak vedú aj k vysokému zaťaženiu určitých skupín spotrebiteľov alebo všetkých osôb. Namiesto týchto daní alebo oslobodenia od nich by sa mohli zaviesť predpisy alebo hraničné hodnoty, ktoré by platili pre všetkých účastníkov trhu a ktoré by mohli pomôcť zvýšiť informovanosť o environmentálnych otázkach a súčasne v dlhodobom horizonte zmenšiť negatívny dosah na životné prostredie;
9.

poukazuje na to, že cieľ dosiahnuť výrazné spomalenie trendu straty biodiverzity v celosvetovom meradle v rokoch 2002 až 2010, tak ako to stanovila OSN a stratégia EÚ na podporu biodiverzity, nebol dosiahnutý. Okrem toho, táto pravdepodobná strata biodiverzity sa bude v prvom rade najviac týkať najchudobnejších obyvateľov. Informovaní občania však môžu prispieť k zvráteniu tohto trendu. Je potrebné uvedomiť si, že existuje vzťah medzi kvalitou ekosystémov a udržateľným rozvojom, a to najmä informovaním občanov a sociálnych partnerov a ich mobilizáciou. Vedecké údaje sa musia v rozsiahlejšej miere sprístupniť širokej verejnosti prostredníctvom informačných kampaní, ale aj vzdelávania o rešpektovaní životného prostredia. Európska únia a členské štáty by vo svojich príslušných rozvojových politikách mali viac zdôrazňovať činnosti v oblasti lesného hospodárstva a klásť dôraz na vytváranie právnych predpisov a správy v oblasti lesného hospodárstva, ako aj na zásady udržateľného využívania lesov v rozvojových programoch dohodnutých s tretími krajinami a v programoch financovania prostredníctvom fondov. Posilnili by sa tým všeobecné ciele rozvojovej politiky Únie. Správy lesov jednotlivých členských štátov, univerzity a organizácie v oblasti lesného hospodárstva by okrem toho mohli na základe svojich rozsiahlych odborných poznatkov prispieť k realizácii týchto cieľov;
36.

vyjadruje sklamanie nad tým, že zmierňovanie nerovností v oblasti zdravia nie je osobitným cieľom v rámci programu Zdravie pre rast; zo širšieho hľadiska podporuje vyváženosť medzi investíciami do infraštruktúry a do opatrení preventívnej zdravotnej starostlivosti; podporuje vyváženosť v rámci investícií do infraštruktúry medzi výstavbou veľkých nemocníc (vo vhodných prípadoch) a dostupnejšou integrovanou starostlivosťou založenou na miestnych spoločenstvách; zdôrazňuje tiež potrebu posudzovania výdavkov EÚ so zameraním na účinok, udržateľnosť a návratnosť investícií;
46.

opakuje svoju žiadosť Európskej komisii ďalej skúmať uskutočniteľnosť systému poistenia v nezamestnanosti Európskej únie, ktorý by mohol fungovať ako automatický stabilizátor na úrovni HMÚ (3). Tento systém by sa mohol opierať o mieru krátkodobej nezamestnanosti, ktorá je mimoriadne citlivá na vývoj konjunktúry a ktorá by preto umožnila vyhnúť sa jednosmerným rozpočtovým presunom. Bolo by tiež vhodné, ak by sa tento systém opieral o prísne podmienky ako napr. vedenie aktívnej politiky boja proti nezamestnanosti;
31.

Všíma si, že v Európe vo všeobecnosti dochádza k značnému odlivu obyvateľstva z už teraz riedko osídlených oblastí, vidieka, malých a stredných miest smerom do veľkomestských aglomerácií. Výbor zastáva názor, že by sa malo podrobnejšie preskúmať, ako by nové technické prostriedky mohli podporovať učenie sa, získavanie informácií, komunikáciu a vytváranie sietí obzvlášť v menej osídlených oblastiach, v ktorých klesá počet žiakov, príp. sa musia zatvárať školy a žiaci strávia v dôsledku toho viac času dochádzaním do školy. Nové technológie len ťažko nahradia kvalifikovaných pedagógov na mieste, ale aj tak by sa malo pouvažovať nad tým, ako by sa pomocou IKT a náležite odborne pripravených učiteľov dala zachovať široká ponuka vzdelávania na vysokej úrovni, a túto myšlienku postúpiť ďalej.
11.

Upozorňuje na to, že odlišné daňové systémy členských štátov, najmä pokiaľ ide o rôzne daňové stimuly a riziko dvojitého zdanenia v prípadoch, keď investor sídli v inom členskom štáte ako správca fondu, by mohli predstavovať prekážku pre združovanie kapitálu do EDIF a brániť ich rozvoju, predovšetkým ak pôjde o cezhraničné projekty.
8.

domnieva sa, že je nevyhnutné, aby všetky členské štáty vyhlásili za záväzné svoje vnútroštátne ciele zamerané na zvýšenie podielu energie z obnoviteľných zdrojov a zníženie spotreby energie. Na tento účel by mali členské štáty vypracovať regionálne stratégie. Bolo by to nákladovo efektívnejšie a v súlade so zásadou subsidiarity na národnej aj miestnej úrovni;
6.

sa domnieva, že stavebníctvo je jedným z odvetví, ktoré sú najväčšími spotrebiteľmi ocele, a preto je potrebné uprednostňovať všetko, čo je spojené s udržateľným stavebníctvom a energetickou účinnosťou, a to najmä v rámci, ktorý by sa mohol označiť ako „obnova verejných budov“, pričom ťažiskovým bodom by mohol byť európsky program sociálneho bývania, ktorého vypracovanie už viackrát žiadal VR aj Európsky parlament;
34.

zdôrazňuje, že makroregionálne stratégie by mali naďalej sledovať regionálne výzvy, ktoré nie sú jednotlivé členské štáty schopné riešiť vo svojom regióne, prípadne by mali pri ich riešení vážne ťažkosti, alebo sú tieto výzvy také špecifické pre daný makroregión, že si vyžadujú mimoriadne zohľadnenie v širšom rámci európskej politiky. Makroregionálne stratégie by sa preto mali zaoberať nielen spoločnými regionálnymi záujmami, ale mali by tiež zahŕňať špeciálne intervenčné stratégie. Efektívne dopravné spojenia v makroregióne sú jednou zo základných podmienok spolupráce a výbor sa domnieva, že by sa to malo zohľadňovať pri príprave nových stratégií. Ďalšou kľúčovou otázkou pre budúcnosť mnohých európskych území je demografická otázka, ktorej špecifická problematika sa týka makroregionálnych geografických oblastí;
34.

Domnieva sa, že do úvahy prichádza aj zachovanie letiska mimo oblastí, ktoré by bez letiska boli od zvyšku EÚ odrezané do takej miery, že by to spôsobilo narušenie sociálneho a hospodárskeho vývoja.
27.

navrhuje, aby inštitúcie EÚ do piatich rokov zorganizovali 500 „občianskych dialógov“, pričom by sa malo dbať na rovnomerné pokrytie celého územia Európy a vyhnúť sa tomu, aby sa účastníci stretávali len vo veľkých metropolách. Zdôrazňuje, že na tieto občianske stretnutia by sa mali systematicky prizývať informačné kancelárie Európskeho parlamentu, zastúpenia Komisie, Výbor regiónov a územné samosprávy, ktoré disponujú zdrojmi, skúsenosťami a potrebnými poznatkami o miestnych osobitostiach. Tieto občianske dialógy by sa mali konať na symbolických miestach a zaoberať sa odvetvovou politikou EÚ a témami, ktoré sú pre obyvateľov alebo región mimoriadne pálčivé. Politickí predstavitelia na regionálnej a miestnej úrovni, a to najmä členovia VR a poslanci EP, by sa mali postarať o vedenie týchto diskusií a zabezpečiť konkrétnu nadväzujúcu činnosť. Bolo by užitočné, aby sa táto iniciatíva koordinovala so sieťou informačných centier „Europe Direct“, ktorú vytvorila Komisia a ktorá pokrýva všetky členské štáty a má skúsenosti s podporou európskych projektov na regionálnej a miestnej úrovni;
16.

Upriamuje pozornosť na to, že IKT možno pri inovácii využívať na riešenie kritických sociálno-ekonomických výziev, a navrhuje nový politický rámec, pomocou ktorého by Európska únia povzbudila podnikateľské aktivity založené na IKT k riešeniu veľkých spoločenských problémov, ako napr. zmena klímy, otázky súvisiace s energetikou či starnúce spoločnosti. Aktívne a zdravé starnutie je jedným z kľúčových európskych partnerstiev v oblasti inovácií, pričom by sa mohli vyvinúť digitálne služby na podporu aktívneho starnutia („digitálne aktívne starnutie“). Investície do digitálnych služieb na podporu zdravia a sociálnej integrácie starších ľudí by z Európy mohli urobiť priekopníčku v tejto oblasti a zároveň by sa utvoril základ na nový celosvetový exportný trh pri súčasnom znížení tlaku vyvolaného nákladmi súvisiacimi so starnutím.
19.

sa však domnieva, že napriek tomu, že sa zdá, že pri rozdelení rozpočtových prostriedkov medzi produkciu a distribúciu resp. propagáciu sa sektorom distribúcie a propagácie poskytuje menší objem rozpočtových prostriedkov, rozpočtové prostriedky rozdeľované na trhu, akým je trh v USA, sa pri argumentácii v prospech nastolenia rovnováhy pri tomto rozdeľovaní nemôžu považovať za základný referenčný rámec. Vo všeobecnosti sa pripúšťa, že európska audiovizuálna produkcia potrebuje pomoc a že producenti majú problém získať postačujúcu počiatočnú komerčnú podporu, ktorá by umožnila zozbierať finančné prostriedky potrebné na realizáciu projektov, čo má za priamy následok, že niektoré filmy sú nedostatočne financované, čo sa následne odráža na ich kvalite. Zvýšením nákladov na propagáciu a uvedenie filmov do kín by sa nezmenšili problémy spojené s nedostatočným financovaním filmu a neumožnilo by to osloviť širšie publikum. Zvýšenie rozpočtu na distribúciu a propagáciu v absolútnych číslach je síce želateľné, nesmie to však byť na úkor rozpočtových prostriedkov určených na produkciu európskych filmov;
15.

upozorňuje, že integrácia lekárskej starostlivosti by sa mala uskutočniť paralelne s intenzívnejším zapájaním pacientov, pričom by sa mala venovať zvýšená pozornosť kvalite starostlivosti, a poukazuje na to, že by sa s decentralizovanými správnymi orgánmi mali viesť diskusie o práci skupiny odborníkov Európskej komisie v tejto oblasti, ako aj v iných oblastiach, a to napr. formou verejných vypočutí o výsledkoch práce skupiny;
23.

zdôrazňuje, že morské prostredie musí byť čisté a zdravé. Myšlienka vypracovať plány na odstránenie vojenských pozostatkov a chemického odpadu vyhadzovaného do mora, o ktorých sa píše v jednom z predchádzajúcich stanovísk Výboru regiónov (1), by sa preto mala oficiálne zvážiť a poznatky o moriach a oceánoch by sa mali využívať aj s cieľom vyčistiť a obnoviť morské prostredie, ktoré si vďaka tomu zachová svoju biologickú rôznorodosť a úrodnosť;
35.

zdôrazňuje významnú úlohu miestneho plánovania mobility, ako aj to, že akékoľvek miestne plány mobility by sa nemali obmedzovať na mestské oblasti, ale mali by sa ako súčasť širšej lokalizovanej stratégie rozvoja rozšíriť na susedné oblasti vrátane vidieckych oblastí alebo by sa mali prinajmenšom pripravovať v spojitosti s nimi. Tak sa zabezpečí, aby dopravné systémy v hustejšie osídlených oblastiach boli prospešné aj pre odľahlé oblasti. V takýchto dopravných plánoch by sa mali zohľadňovať nielen krátke itineráre potrebné na uspokojenie okamžitých potrieb na miestnej úrovni, ale aj dlhšie itineráre, ktoré by znevýhodnené regióny spojili s väčšími mestskými centrami;
8.

zastáva názor, že by sa mali zhodnotiť finančné mechanizmy ako súčasť celkovej reformy pracovného života. Ak budú zavedené správne pravidlá, mohli by sa vytvoriť podmienky pre významnú reformu pracovného života a tvorbu pracovných miest, ktoré umožňuje digitalizácia. Mohla by sa tiež zvýšiť kapacita smerovať úspory prostredníctvom otvoreného, bezpečného a konkurencieschopného finančného sektora. Spoločne by to zvýšilo konkurencieschopnosť európskeho hospodárstva a priemyslu;
15.

Zdôrazňuje, že pri príprave politík na úrovni EÚ a členských štátov je nevyhnutné myslieť na to, aby sa výdavky na energiu udržiavali na rozumnej úrovni a že v tejto súvislosti je energetická účinnosť kľúčovým nástrojom, pretože spotrebiteľom a členským štátom EÚ by umožnila každoročne ušetriť viac ako 200 miliárd EUR až do roku 2030 (1); domnieva sa tiež, že členským štátom, ako aj miestnym a regionálnym orgánom by sa malo odporučiť prijať osobitné opatrenia pre rodiny a zraniteľných spotrebiteľov, pokiaľ ide o boj proti energetickej chudobe. Jedným z hlavných spôsobov, ako zlepšiť energetickú účinnosť, by mala byť renovácia budov, ktorá by sa mohla stať dôležitým zdrojom vytvárania pracovných miest v takom sociálne citlivom sektore, akým je stavebníctvo. Okrem toho by tu bolo možné inovovať, pokiaľ ide o energeticky účinné materiály a materiály vyrobené z biomasy, čo by prinieslo investície do výskumu, vývoja a inovácie. Na tento účel by sa na európskej úrovni mali vytvoriť špecifické finančné fondy na podporu zvýšenia energetickej účinnosti budov.
21.

Podporuje rozvíjanie zoskupení malých a stredných podnikov cestovného ruchu ako určitý spôsob poskytovania doplnkových a kvalitných služieb v cestovnom ruchu (napr. ubytovanie, doprava, rekreačné služby), a teda rôznorodejších a kompletnejších cestovných ponúk. Odporúča, aby miestne a regionálne samosprávy propagovali takého zoskupenia medzi miestnymi podnikmi prostredníctvom vytvorenia diskusných fór, do ktorých by sa zapojili aj verejné a súkromné subjekty pôsobiace v cestovnom ruchu a ktoré by boli spoločnými platformami na ochranu identity, integrity a charakteru destinácie, a aby zároveň zaviedli určité daňové úľavy a/alebo daňové stimuly pre malé a stredné podniky, ktoré sa spoja do zoskupení a budú podporovať projekty.
16.

uvedomuje si rozsah problémov týkajúcich sa nezamestnanosti mladých ľudí a žiada Európsku komisiu, aby objasnila spôsoby využitia 6 miliárd EUR plánovaných na iniciatívu na podporu zamestnanosti mladých ľudí, ktorá by sa mala sústrediť do rokov 2014 a 2015, ako aj prepojenie medzi dohodami o partnerstve a národnými plánmi na vykonávanie záruky pre mladých. Vyjadruje pochybnosti, pokiaľ ide o schopnosť využiť 6 miliárd EUR v rokoch 2014 – 2015 so zreteľom na oneskorené prijímanie operačných programov a nízky počet členských štátov, ktoré naplánovali výdavky k 1. septembru 2013. Zdôrazňuje v tejto súvislosti, že je potrebné poskytnúť informácie o plnení tejto iniciatívy k začiatku roka 2015. Vyzýva Európsku komisiu, aby objasnila, aké čiastky budú vyčlenené na túto dlhodobú výzvu od roku 2016; a pripája sa k názoru Európskeho parlamentu, podľa ktorého by sa mali preskúmať všetky možnosti financovania, vrátane celkovej rezervy VFR pre viazané prostriedky s cieľom umožniť kontinuitu tejto rozpočtovej položky po roku 2015;
5.

konštatuje, že jadransko-iónska stratégia by mohla byť cestou k integrovanejšiemu prístupu, ktorá by zahŕňala celú oblasť Stredozemného mora, tak ako to zdôraznil EP (4);
36.

Vyzýva miestne a regionálne orgány, aby naplánovali účinné komunikačné kanály, vďaka ktorým by sa včas dostali k tým najzraniteľnejším, a zaviedli mechanizmy na to, aby ich dostali do bezpečia počas extrémnych výčinov počasia a iných katastrof i po nich. Európska spoločnosť starne a podiel obyvateľstva so zníženou mobilitou alebo zdravotným postihnutím sa zvyšuje. V prípade katastrofy sú často tými najzraniteľnejšími a predstavujú prvé obete.
20.

Súhlasí a stotožňuje sa s názorom, že je potrebné výrazné úsilie miestnych a regionálnych orgánov, vzhľadom na to, že správa konkrétne vyzýva, aby sa zodpovední politickí činitelia a správne orgány „zapojili do rozvoja inštitucionálneho a právneho rámca, a to spôsobom, ktorý je v súlade [so zachovaním a udržateľným využívaním genetických zdrojov]“, na dosiahnutie očakávaných výsledkov.
36.

uvádza, že vzhľadom na to, že pre znižovanie miery bezdomovstva má zásadný význam činnosť na miestnej a regionálnej úrovni. EÚ by mala preskúmať celkovú efektivitu a stanoviť prípady, pri ktorých by sa v rámci riešenia problematiky bezdomovstva mohlo zvážiť, či by sa okrem Európskeho sociálneho fondu a Európskeho fondu pre regionálny rozvoj mohli využiť aj ďalšie zdroje financií (napr. PROGRESS, E@SI, JESSICA, Európsky poľnohospodársky fond pre rozvoj vidieka, LEADER, program pomoci najchudobnejším osobám);
18.

Zastáva názor, že regulácia prístupu do mestských oblastí a vyberanie poplatkov od používateľov ciest môžu byť účinné nástroje na zvládnutie protichodného dopytu po priestore na mestských cestách a na riešenie kľúčových problémov, ako je preťaženie, znečistenie alebo mesto s nízkou hustotou obyvateľstva (rozrastanie miest). Je to v súlade so zásadou používateľ/znečisťovateľ platí a prispieva to k posunu smerom k využívaniu udržateľnejších druhov dopravy.
21.

Ľutuje, že pred vypracovaním a schválením partnerských dohôd nebola jasne definovaná metodika realizácie integrovaných územných investícií (ITI). V dôsledku toho pristupuje každý štát k ITI úplne odlišne alebo sa nimi vôbec nezaoberá. V prípadoch, keď bol nástroj ITI začlenený do partnerskej dohody, však spracovatelia jednotlivých ITI stále narážajú na nejasnosti tak na štátnej úrovni, ako aj na úrovni Komisie. V mnohých prípadoch to sprevádza nevôľa jednotlivých riadiacich orgánov vôbec zahrnúť ITI do svojich operačných programov. Výbor regiónov preto Komisiu žiada dohliadať na to, aby bolo v krajinách, ktoré sa rozhodli nástroj ITI využiť, umožnené jeho uplatnenie vo všetkých operačných programoch, a to v primeranom rozsahu, a aby boli urýchlene vytvorené náležité realizačné a riadiace štruktúry s cieľom ITI skutočne využívať a vytvárať synergie.
3.

vie, že rozličné hospodárske činnosti by v súčasnosti tlak na moria ešte zväčšili a dlhodobo by ohrozovali ich základy, pokiaľ by sa súčasne rozhodne nepracovalo na „dobrom environmentálnom stave“. Nedostatočná ochrana morí by bola v každom ohľade pre európske spoločnosti príliš drahá (2);
17.

Dobré monitorovanie pokroku sa začína jasnými zámermi a cieľmi, pričom je však potrebné zohľadniť odlišné podmienky v jednotlivých členských štátoch, ako sa to uvádza v prvom spomínanom oznámení. Oprávnene sa v ňom však uvádza aj to, že „činnosť na cieľovej úrovni vrátane ukazovateľov by mala byť vymedzená tak, aby stimulovala potrebnú transformáciu vo všetkých krajinách na rôznych úrovniach rozvoja v záujme dosiahnutia univerzálnych cieľov“. Odlišné podmienky však neznamenajú nezáväznosť, vzájomná závislosť pri výzvach to neumožňuje. Je teda potrebná spoľahlivá podoba horizontálnej zodpovednosti medzi krajinami navzájom.
26.

zastáva názor, že samosprávne orgány môžu podniky zo svojho regiónu nabádať, aby zásady spravodlivého obchodu a zodpovednosti podnikov začlenili do svojej podnikateľskej praxe. Môžu napríklad miestne hotelierstvo a gastronómiu nabádať, aby poberali produkty spravodlivého obchodu. Okrem toho by bolo možné podnecovať aj vytvorenie kódexu správania v súvislosti so spravodlivým obchodom (Code of Conduct), ktorý by si mohli osvojiť podniky z miestnych a regionálnych samospráv;
20.

sa domnieva, že úsilie o zlepšenie efektívneho využívania zdrojov by sa malo zohľadniť vo všetkých fázach hodnotového reťazca, vďaka čomu by sa značne znížila potreba surovín, a prístup založený na hodnotovom reťazci by mal byť začlenený do činností verejného a aj súkromného sektora;
6.

Koncepcia viacúrovňového riadenia, ako je rozpracovaná pre EÚ, ale aj v širšom význame pre Radu Európy, vychádza zo skutočnosti, že v správe vecí verejných došlo v EÚ k nevyhnutnej a pokračujúcej evolúcii, a to z modelu „zhora nadol“ na inkluzívnejší model, v ktorom sa majú prístupy „zdola nahor“ a „zhora nadol“ dopĺňať a musia naplniť dve dimenzie subsidiarity: vertikálnu, v rámci ktorej sa účasť, spoluzodpovednosť a partnerstvo regionálnych a miestnych volených zástupcov posilňujú, a horizontálnu, v ktorej sa spoluzodpovednosť vo všetkých oblastiach politiky prenáša aj na iných aktérov v spoločnosti (zo sociálno-ekonomickej oblasti a oblasti vzdelávania, zdravotnej starostlivosti a kultúry) a oni ju prijímajú. Viacúrovňové riadenie znamená nielen riadenie na viacerých úrovniach, ale aj viacerými aktérmi. Každodenná politika miestnych a regionálnych samospráv odráža udalosti, opatrenia a vplyvy na národnej a európskej úrovni, čo v mnohých oblastiach ovplyvňuje možnosti konania na celom kontinente a v konečnom dôsledku i celom svete. Aj právny štát zahŕňa v štruktúre Európskej únie viaceré úrovne, a preto sa musí chrániť v súhre týchto úrovní. Politika rovnakých príležitostí a napokon i začlenenie do spoločnosti zohľadňuje konkrétnu realitu globalizácie a jej význam pre výzvy v oblasti pracovných príležitostí a dostupnosti výdobytkov sociálneho štátu. Systémy v jednotlivých členských štátoch vychádzajú z vlastného historického pozadia a modelu, smerujeme však k vymedzeniu nadnárodných požiadaviek kvality. Napokon vznikne európsky priestor základných práv, a to aj vrátane sociálnych práv, založený na viacúrovňovom riadení a vzájomných horizontálnych väzbách.
3.

pripomína, že dohoda o TTIP by mohla na oboch brehoch Atlantiku viesť k vytvoreniu záväzných pravidiel na všetkých úrovniach vlády až po miestne orgány, a teda by sa mohla vzťahovať na približne 820 miliónov osôb. Táto dohoda by pripravila pôdu pre budúce bilaterálne a multilaterálne obchodné a investičné dohody vrátane dohody o obchode so službami (Trade in Services Agreement – TiSA). Tieto rokovania majú teda kľúčový význam pre život každého občana v EÚ a USA, a preto by sa mali viesť spravodlivo a transparentne, pričom hlavný dôraz by sa mal vždy klásť na záujem občanov;
9.

Faktor úspechu – tak z hľadiska zlepšenia zdravotnej starostlivosti, ako aj väčšieho blaha obyvateľov – vidí v tom, že občania dostanú viac možností ovplyvniť záležitosti týkajúce sa zdravia a zdravotníctva a zapojiť sa do nich. Služby mobilného zdravotníctva sú základným predpokladom poskytnutia zdravotných informácií a posilnenia spoločného prijímania rozhodnutí, ktoré dajú občanom do rúk viac možností, ako monitorovať svoje zdravotné údaje, ako môžu zostať zdraví resp. ako si môžu poradiť so svojou chorobou. Prinášajú tiež nové možnosti rodinným príslušníkom a iným zúčastneným, ako môžu byť so súhlasom danej osoby informovaní o zdravotnom stave člena rodiny a zapájať sa a prispievať do komunikácie so zdravotníckym a ošetrovateľským personálom, ako aj sociálnymi službami.
24.

podporuje úsilie preskúmať opatrenia na zabránenie neregulárnej migrácii s cieľom vytvoriť bezpečné a legálne alternatívne trasy presunu do Európy, aby sa zabránilo ďalším stratám na ľudských životoch počas nebezpečných ciest. Mohlo by to zahŕňať aj vytvorenie tzv. humanitárneho koridoru, vydávanie väčšieho počtu víz z humanitárnych dôvodov, zvýšenie presídľovacích kvót a vytvorenie prijímacích centier v tranzitných krajinách, ktoré spracúvajú žiadosti o azyl alebo určujú oprávnenosť legálneho vstupu do krajín EÚ (1). Miestne a regionálne samosprávy by mohli zohrávať veľmi užitočnú úlohu v tomto smere;
21.

zdôrazňuje, že vylúčenie spolufinancovania z výpočtu deficitu by bolo obzvlášť dôležité na urýchlenie a uľahčenie postupu vykonávania európskych programov. Zdôrazňuje tiež, že toto vylúčenie by bolo dôležité aj pre tie členské štáty, ktoré boli najviac postihnuté krízou a získali v rámci programu finančnú podporu z mechanizmu platobnej bilancie pre krajiny mimo eurozóny (Rumunsko, Lotyšsko a Maďarsko) alebo z európskeho finančného stabilizačného mechanizmu pre krajiny v eurozóne (Grécko, Írsko a Portugalsko) a v ktorých sa od roku 2011 znížila miera vnútroštátneho spolufinancovania pre štrukturálne fondy. Vylúčenie miery spolufinancovania z výpočtu deficitu by okrem iného pomohlo dosiahnuť, aby spolufinancovanie miestnych a regionálnych samospráv bolo efektívnejšie a významnejšie, čo by zas viedlo k tomu, že by sa prostriedky EÚ mohli využiť na viac projektov, čím by sa zvýšil ich stimulačný účinok a podporila kvalita verejných investícií;
28.

by rád poukázal na to, že miestne a regionálne orgány vďaka svojím medzinárodným kontaktom a aktívnej účasti na hospodárskom živote pomáhajú stimulovať hospodársky a sociálny rozvoj, ktorý je jedným z hlavných cieľov európskej integrácie. So zreteľom na to by sa miestne a regionálne orgány mali zúčastňovať na plánovaní, vykonávaní, monitorovaní a hodnotení ESP, najmä v oblastiach, v ktorých majú priame právomoci a skúsenosti;